Լոուրեն Էլիզաբեթ

**Լոուրեն Էլիզաբեթ** (, ), ավստրալիացի պրոֆեսիոնալ բասկետբոլիստուհի, կանանց բասկետբոլի ազգային ասոցիացիայում հանդես է եկել «Սիեթլ Սթորմ» ակումբում, որի կողմից ընտրվել է 2001 թվականի WNBA դրաֆթի առաջին փուլում` առաջին ընդհանուր համարի տակ։ Խաղացել է ծանր հարձակվողի և կենտրոնական դիրքերում։ Ավստրալիայի բասկետբոլի կանանց հավաքականի կազմում 2006 թվականին դարձել է Բրազիլիայում կայացած աշխարհի առաջնության հաղթող և անընդմեջ չորս Ամառային օլիմպիական խաղերի մրցանակակիր, բացի այդ` Օլիմպիական խաղերի ամենաարդյունավետ խաղացողն է։ 2019 թվականից Ավստրալիայի բասկետբոլի փառքի սրահի անդամ է։
alt=Lauren Jackson at the Welcome Home parade in Sydney (1).jpg|մինի|Լոուրեն Էլիզաբեթ

## Կենսագրություն
Լոուրեն Ջեքսոնն սկսել է բասկետբոլով զբաղվել 4 տարեկանից։ Այնուհետև 1997 թվականին նա խաղացել է Ավստրալիայի երիտասարդական հավաքականի և «Ավստրալիայի սպորտի ինստիտուտի» կազմում։ 1999 թվականին Լոուրեն Ջեքսոնը տեղափոխվել է «Կանբերա Քեփիթլզ» ակումբ։ 2000 թվականին նա իր դեբյուտն է նշել Ավստրալիայի բասկետբոլի կանանց հավաքականում՝ մասնակցելով Օլիմպիական խաղերին։ 2006 թվականին Լոուրենը հանդես է եկել կորեական «Սեուլ» ակումբում։ Այնուհետև 2007 թվականին նա պայմանագիր է կնքել Մոսկվայի մարզի Վիդնոե քաղաքի «Սպարտակ» («Спарта&К») ակումբի հետ։ 2009/2010 խաղաշրջանում Լոուրեն Ջեքսոնը հանդես է եկել «Կանբերա Քեփիթլզում», այնուհետև նորից դարձել է «Սպարտակ» ակումբի խաղացողներից։ Նախքան 2011/2012 խաղաշրջանի սկսվելը նա դարձել է իսպանական Վալենսիայի «Ռոս-Կասարես» ակումբի խաղացող։

2001 թվականի WNBA դրաֆթում նրան առաջին համարի տակ ընտրել է «Սիեթլ Սթորմը», որտեղ Լոուրենը ելույթ է ունեցել 2001-2012 թվականներին։ «Սիեթլ Սթորմի» կազմում նա դարձել է Կանանց բասկետբոլի ազգային ասոցիացիայի կրկնակի չեմպիոն (2004 և 2010), ինչպես նաև ստացել է կանանց NBA-ի անհատական մրցանակներ։

Կարիերան ավարտել է 2016 թվականին։

## Նվաճումներ
### Թիմային մրցանակներ

* Բասկետբոլի Օլիմպիական խաղերի արծաթե մեդալակիր՝ 2000, 2004, 2008
* Աշխարհի չեմպիոն՝ 2006
* Ավստրալիայի չեմպիոն (WNBL)՝ 1999/2000, 2000/2001, 2001/2002, 2002/2003, 2005/2006, 2009/2010
* WNBA չեմպիոն՝ 2004, 2010
* Ռուսաստանի չեմպիոն՝ 2006/2007, 2007/2008
* Ռուսաստանի առաջնության արծաթե մրցանակակիր՝ 2008/2009
* Եվրոլիգայի չեմպիոն՝ 2007/2008, 2008/2009, 2011/2012

### Անհատական նվաճումներ
* Կանանց «NBA»-ի «MVP»՝ 2003, 2007, 2010
* «WNBA»-ի եզրափակիչ շարքի «MVP»՝ 2010
* Կանանց «NBA»-ի «MVP»՝ 1999, 2000, 2003, 2004
* Կանանց «NBA»-ի եզրափակչի «MVP» «ЖНБЛ»՝ 2002, 2003, 2006, 2010
* Կորեական լիգայի «MVP»՝ 2007
** Եվրոլիգայի «MVP», 2008
* WNBA-ում 209 մրցախաղում վաստակել է ավելի քան 4000 միավոր
* 25.07.2007 կրկնել է WNBA-ի արդյունավետության ռեկորդը՝ մեկ խաղում վաստակելով 47 միավոր
* Օլիմպիական մրցաշարի երրորդ խաղաշրջանում՝ Բրազիլիայի հավաքականի հետ խաղում, (67։ 61) վաստակել է 18 միավոր, իրենց ընդհանուր ցուցանիշը հասցնելով 497 միավորի։ Այսպիսով, Ջեքսոնը գերազանցել Է ամերիկուհի Լիզա Լեսլիի նախկին նվաճումը (488 միավոր) և դարձել է Օլիմպիական խաղերի պատմության ամենաարդյունավետ խաղացողը։
* 2012-ի սեպտեմբերի 21-ին դարձել է WNBA-ի պատմության 4-րդ խաղացողը, որը վաստակել է 6000 միավոր։

## Ծանոթագրություններ

## Արտաքին հղումներ
* Պրոֆիլը WNBA կայքում
* Պրոֆիլը Спарты энд К կայքում 
* WNBA-ի վիճակագրությունը Basketball-reference.com կայքում 
* Օլիմպիական վիճակագրությունը Sports-reference.com կայքում  
* Պրոֆիլը Ավստրալիական բասկետբոլի փառքի սրահի կայքում  

Կատեգորիա:Բասկետբոլիստներ այբբենական կարգով
Կատեգորիա:2004 թվականի Ամառային օլիմպիական խաղերի արծաթե մեդալակիրներ
Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Կատեգորիա:Ավստրալիացի բասկետբոլիստներ
Կատեգորիա:2008 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Բասկետբոլի փառքի սրահի անդամներ